|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 1457 Αθήνα, 03/08/2017

**ΔΕΛΤΙΟ ΤΥΠΟΥ**

Το ΕΚΑ καταγγέλλει την ενέργεια της Διοίκησης της ΣΤΑ.ΣΥ ΑΕ, η οποία αφού θέτει σε διαθεσιμότητα συνάδελφο που έχει μάλιστα κρίσιμο πόστο στην εταιρεία, την καλεί σε απολογία ενόψει πειθαρχικής διαδικασίας με ολοφάνερα αστήρικτο σκεπτικό, μιας και η συνάδελφος το μόνο μεμπτό που έπραξε είναι να εκτελέσει στο ακέραιο τα καθήκοντά της.

Η σπίλωση που «ελαφρά τη καρδία» επιχειρείται, έχει ήδη συναντήσει την αντίδραση του επιχειρησιακού «Σωματείου Εργαζομένων Λειτουργίας Μετρό Αθηνών (ΣΕΛΜΑ)», το δε Εργατικό Κέντρο Αθήνας εκφράζει την πλήρη συμπαράστασή του στη διωκόμενη συνάδελφο και καλεί την εταιρεία να απόσχει από την αναιτιολόγητη δίωξή της και από ενέργειες που διασαλεύουν την εργασιακή ειρήνη.

Το Δ.Σ.